recursal/SuperWikiNEXT-32B huggingface dataset:
**பிரதாப முதலியார் சரித்திரம்** 1857-இல் எழுதப்பட்டு 1879-இல் வெளியான தமிழ் மொழியின் முதல் புதினம் ஆகும். மாயூரம் வேதநாயகம் பிள்ளை எழுதிய இப்புதினம், தமிழ் இலக்கிய வரலாற்றில் ஒரு மைல் கல்லாகக் கருதப்படுகிறது.

அதுவரை செய்யுளையே பிரதான இலக்கிய வகையாகக் கொண்டிருந்த தமிழிற்கு உரைநடையிலிருந்த புனைகதை இலக்கிய வகை இந்நூலுடனேயே அறிமுகமானது. பிரதாப முதலியார் என்பவரைக் கதாநாயனாகக் கொண்டு இப்புதினம் எழுதப்பட்டுள்ளது. அவன் ஞானாம்பாள் என்பவளைத் திருமணம் செய்வதும் பின்னர் அவர்கள் பிரிவதும் அதன் பின்னர் எப்படிச் சேர்ந்தார்கள் என்பதும் நாவலாக எழுதப்பட்டுள்ளது. 

மாயூரம் நகரசபையின் தலைவராக வேதநாயகம் பிள்ளை பணியாற்றிய காலத்தில் 1876-இல் ஏற்பட்ட தாது வருடப் பஞ்சத்தின் போது கஞ்சித்தொட்டி திறந்து பொதுமக்களுக்குச் சேவை செய்த அநுபவங்கள் போன்றவை இப்புதினத்தில் இடம்பெற்றுள்ளன.

இப்புதின நூலில் ஆசிரியரின் முன்னுரை ஆங்கிலத்திலும் இடம்பெற்றுள்ளது. இந்நாவல் ஆங்கிலம் உட்பட பல மொழிகளுக்கும் மொழிபெயர்க்கப்பட்டுள்ளது. அமர் சித்திரக் கதையாகவும் வெளிவந்துள்ளது. இப்போதும் இது பதிப்பிக்கப்படுகிறது.

மேற்கோள்கள்
-----------

1. 1 2  பார்த்தசாரதி, நா. (26-08-1979). "தமிழ் நாவலுக்கு வயது நூறு!". *ஆனந்த விகடன்*.

வெளி இணைப்புகள்
---------------

விக்கிமூலத்தில் இந்த நாவலின் முழு தொகுப்பு உள்ளது:
பிரதாப முதலியார் சரித்திரம்

* பிரதாப முதலியார் சரித்திரம் - மதுரைத் திட்டம்
* பிரதாப முதலியார் சரித்திரம் - விவரங்கள்
**பெரிய காது வெளவால்** (*Micronycteris microtis*) என்பது ஒரு வெளவால் இனமாகும், இது தெற்கு மற்றும் மத்திய அமெரிக்காவில் வாழ்கின்றன. மூக்கில் இலை போன்ற மூடியுடன் காணப்படும் இவ்வெளவால் மெக்சிக்கோவைச் சுற்றியுள்ள பகுதிகளில் உள்ளன (பைலோஸ்டோமிடே குடும்பத்தைச் சார்ந்தது).

உணவைப் பிடித்தல்
----------------

இந்த வெளவாலின் அற்புதமான திறனான அசைவற்ற உணவை இரைச்சல் இல்லாமல் அது கண்டறிவதைப் பற்றி அண்மைக்கால ஆராய்ச்சிகள் விவரித்துள்ளன. வெளவால், சாதாரணமாக ஒலிச் சமிக்கையின் மூலம் உணவையும் பின்புலத்தையும் வேறுபடுத்தி அறிகிறது. 

உணவு அசையும் போது அதிலிருந்து வரக்கூடிய எதிரொலியை, எதிரொலிப்பு மற்றும் தொப்பிளர் நூக்கை அடிப்படையாகக் கொண்டு உணர்கிறது. ஆனால், பெரிய காது வெளவால் முழு அசைவற்ற உணவை பிடிக்கின்றன. இந்த இனங்கள் இலை-மூக்கு அமைப்பு மற்றும் ஒலி உமிழ் பண்பு ஆகியவற்றைக் கொண்டு மூக்கின் மூலம் உணர்கின்றது. இப்பண்பு அனைத்து பைலோஸ்டோமிடேகளுக்கும் உண்டு. 

ஆனால் இதன் நடத்தை தனிப்பட்டதாக இருக்கிறது. வெளவால் சுற்றுச்சூழல் ரீதியாக தொடர்புடைய உந்துதல்களையும் மிகவும் சிக்கலான குழப்பமான ஒலி சூழலில் வேறுபடுத்தி அறிய முடிகிறது.

ஒலி எதிரொலிப்பு
---------------

பெரிய காது வெளவாலின் எதிரொலி அழைப்பானது, அதிக ஆற்றல் கொண்ட ஒரு பரந்த இசைக்குழுவின் பல-அலைஅடுக்கு அதிர்வெண் பண்பேற்றம் பெருக்கு போன்று அதிக சக்தியோடு வருகிறது, இரண்டாவது பல-அலைஅடுக்கு அதிர்வெண் ஒலியளவு 95 மற்றும் 75 kHz இடையே இருக்கிறது. இப்பண்பானது மைக்ரோபைலம் மைக்ரோபைலத்தின் பண்பை ஒத்துள்ளது. இருந்த போதிலும் குறைவான செறிவுடை ஒலியையே பெற்றுக் கொள்கிறது.

தாய், குட்டிகளைப் பராமரித்தல்
-----------------------------

பெண் பெரிய காது வெளவால் தன் குட்டிகளுக்கு 5 மாதங்கள் வரை தாய்ப்பால் அளிக்கிறது. அதன் பின்பு இரையை உண்ணக் கொடுக்கிறது.

மேற்கோள்கள்
-----------

1. ↑  Geipel, Inga; Jung, Kirsten; Kalko, Elisabeth K. V. (2013-03-07). "Perception of silent and motionless prey on vegetation by echolocation in the gleaning bat Micronycteris microtis". *Proc. R. Soc. B* **280** (1754): 20122830. doi:10.1098/rspb.2012.2830. பன்னாட்டுத் தர தொடர் எண்:0962-8452. பப்மெட்:23325775. பப்மெட் சென்ட்ரல்:3574334. .
2. ↑  Geipel, Inga; Kalko, Elisabeth K. V.; Wallmeyer, Katja; Knörnschild, Mirjam (2013-06-01). "Postweaning maternal food provisioning in a bat with a complex hunting strategy". *Animal Behaviour* **85** (6): 1435–1441. doi:10.1016/j.anbehav.2013.03.040. .
ராவ் பகதூர் **காஞ்சீவரம் அயவதான ராவ்** *(Conjeevaram Hayavadana Rao)* (10 சூலை 1865 - 27 சனவரி 1946) இவர் ஓர் இந்திய வரலாற்றாசிரியரும், அருங்காட்சியகவியலாளரும், மானுடவியலாளரும், பொருளாதார நிபுணரும், பன்மொழிப் புலமைக் கொண்ட நிபுணரும் ஆவார். இவர் பேரரசின் மானுடவியல் நிறுவனத்திலும், இந்திய வரலாற்று பதிவுகள் ஆணையத்திலும், பேரரசின் பொருளாதாரச் சங்கத்திலும் உறுப்பினராக இருந்தார்.

ஆரம்ப கால வாழ்க்கை
------------------

அயவதான ராவ் 1865 சூலை 10, அன்று அப்போதைய சென்னை மாகாணத்திருந்த சேலம் மாவட்டத்தின் ஓசூர் நகரில் கன்னடம் பேசும் தேசஸ்த் மத்வ பிராமணக் குடும்பத்தில் பிறந்தார்.  வரலாற்றில் பட்டம் பெற்ற பிறகு, இவர் சட்டத்தையும், பொருளாதாரத்தையும் பயின்றார். பின்னர் மற்றும் சென்னை அரசு அருங்காட்சியகத்தில் வாசிப்பவராககப் பணியில் சேர்ந்தார். இவர் ஓய்வு பெறும் வரை ஒரு வாசிப்பவராகவே பணியாற்றி *"தி இந்தியன் பயோகிராஃபிக்கல் டிக்ஷனரி"* என்பதைத் தொகுத்தார். இவர் ஆங்கிலம், லத்தீன், பிரஞ்சு, ஜெர்மன், கன்னடம், தமிழ், தெலுங்கு, மராத்தி மற்றும் சமசுகிருதம் போன்ற மொழிகளில் சரளமாக இருந்தார்.

மைசூர் அரசு
-----------

1924 ஆம் ஆண்டில், <i>பி.எல். ரைஸ்</i> என்பவர் எழுதிய மைசூர் அரசிதழை திருத்துவதற்காக அமைக்கப்பட்ட குழுவின் தலைவராக இவர் நியமிக்கப்பட்டார். ஏழு தொகுதிகளை உள்ளடக்கிய திருத்தப்பட்ட பதிப்பு 1927 இல் வெளியிடப்பட்டது. இவர் இதைத் தொடர்ந்து மைசூர் வரலாற்றைப் பற்றிய மூன்று தொகுதிகளை வெளியிட்டார். இது (1399-1799*)* உடையார் வம்சத்தை விவரிக்கிறது.

இறப்பு
------

இவர் 1946சனவரி 27 அன்று பெங்களூரில் காலமானார்.

குறிப்புகள்
-----------

1. ↑   *The quarterly journal of the Mythic society (Bangalore)*. **56**. Mythic Society. 1966. p. 94.
2. ↑   *The journal of Oriental research*. **15-28**. 1946.

மேற்கோள்கள்
-----------

* "HAYAVADANA RAO C. 1865-1946". classicalkannada.org. 2012-03-30 அன்று மூலம் பரணிடப்பட்டது. 2020-08-13 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* France
	+ 2
* BnF data
	+ 2
* Israel
* United States
* ஆத்திரேலியா
* நெதர்லாந்து

 |
| மற்றவை | 
* IdRef

 |
**பெரிய அலகு மீன்கொத்தி** (*Great-billed kingfisher*) அல்லது **கருப்பு-அலகு மீன்கொத்தி** *(பெலர்கொப்சிசு மெலனொரைன்கா)* என்ற மீன்கொத்தி பறவைகளின் உட்குடும்பத்தின் உள்ள ஹெல்சையோனினேனைச் சார்ந்தது. இது இந்தோனேசியாவின் சுலவேசி பகுதியினைச் சார்ந்தது. இதனை சுலவேசி தீவிலும், சூலா தீவுக்கூட்டத்திலும் காணலாம்.

கிளையினங்கள்
------------

இந்த சிற்றினத்தின் கீழ் மூன்று துணையினங்கள் உள்ளன:

*பெலர்கொப்சிசு மெலனொரைன்கா மெலனொரைன்கா: இ*து சுலவேசி, பங்கா, லெம்பா, மனடோடூஅ, டோடிபோ, முன்னா, பட்டுஆங், லபுஆண்டடா மற்றும் தோகியான் தீவுகளில் காணப்படும் 

*பெலர்கொப்சிசு மெலனொரைன்கா* *டைக்குரோரைன்கா* பாங்கை தீவுகளில் காணப்படும்.

*பெலர்கொப்சிசு மெலனொரைன்கா* *யூடெரிப்டோரைன்கா தலியாபுவின்* சூலா தீவுகள், சேகோ, மங்கோலி, மற்றும் சனானா தீவுகளில் காணப்படுகிறது.

வாழ்விடம்
---------

இதன் இயற்கை வாழ்விடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

மேற்கோள்கள்
-----------

1. ↑  BirdLife International (2012). "*Halcyon coromanda*". *IUCN Red List of Threatened Species* **2012**: e.T22683234A40529189. doi:10.2305/IUCN.UK.2012-1.RLTS.T22683234A40529189.en. .
*லேசியா சூப்பர் லீகா* (மலாய்: Liga Super Malaysia) என்பது மலேசிய கால்பந்து லீக் அமைப்பின் ஆண்களுக்கான சிறந்த தொழில்முறை கால்பந்துப் பிரிவு ஆகும்.சூப்பர் லீக் 14 அணிகளால் போட்டியிட்டது, அவை மலேசிய பிரீமியர் லீக்கின் மூலம் பதவி உயர்வு மற்றும் வெளியேற்றம் முறையில் செயல்படுகின்றன, இரண்டு குறைந்த இடத்தில் உள்ள அணிகள் அந்த பிரிவில் பதவி உயர்வு பெற்ற முதல் இரண்டு அணிகளால் மாற்றப்பட்டு மாற்றப்படுகின்றன.

2004 ஆம் ஆண்டு மலேசியா சூப்பர் லீக் தொடங்கியதில் இருந்து 36 கிளப்புகள் பிரிவில் போட்டியிட்டன, எட்டு அணிகள் பட்டத்தை வென்றன (சிலாங்கூர், கெடாஹ் தாருல் அமான், கிளந்தான், ஸ்ரீ பகாங், பெர்லிஸ், நெகிரி செம்பிலான், லயன்ஸ்XII மற்றும் ஜோகூர் தாருல் தாசிம்). 2022 பதிப்பில் ஒன்பதாவது பட்டத்தை வென்ற ஜோகூர் தாருல் தாசிம் தற்போதைய சாம்பியன்கள்.

வரலாறு
------

மலேசியா சூப்பர் லீக் 2004 இல் உருவாக்கப்பட்டது, லீக்கைத் தனியார் மயமாக்கும் மலேசிய கால்பந்து சங்கம் (FAM) எடுத்த முடிவைத் தொடர்ந்து உருவாக்கப்பட்டது. தொடக்க சீசன் பிப்ரவரி 14, 2004 அன்று தொடங்கியது.

லீக் அதன் வடிவமைப்பில் எண்ணற்ற மாற்றங்களைக் கண்டுள்ளது, ஒரு கட்டத்தில் 14 கிளப்புகள் மற்றும் இப்போது 12 கிளப்புகள் லீக் விதிகளில் மாற்றங்களுக்கு இடமளிக்கும் மற்றும் லீக்கிலிருந்து சில கிளப்புகளை விலக்கி, போட்டி சூழலையும் கிளப்புகளுக்கிடையே தொழில்முறை நிர்வாகத்தையும் உருவாக்குகின்றன. .

உசாத்துணைகள்
------------

1. ↑  "Competitions". Football Association of Malaysia. 4 December 2017 அன்று பார்க்கப்பட்டது.
பெரிய காளான்

### வகைப்பாடு

தாவரவியல் பெயர் : *கால்வாட்டியா ஜைசான்டியா* **Calvatia gigantea**

இதரப் பெயர் : பெரிய பந்து காளான் (Giant puffball)

### செடியின் அமைவு

இது ஒரு மிகப் பெரிய காளான் ஆகும். உருண்டையான தலைப்பகுதி உடையது. பார்ப்பதற்கு பந்து போல் இருக்கும். இது திறந்த புல் வெளிகளிலும், மக்கிய கட்டைகளிலும் வளர்கிறது. இது 4 அடி உயரமும், 6 அடி விட்டமும் கொண்டு உள்ளது. இது சாப்பிடக் கூடிய காளான் ஆகும். இக்காளான் உள்ளே விதைத்துகள் நிறைந்துள்ளது. முதிர்ச்சியடைந்த காளான் மீது மழைத்துளி விழுந்தால் மிகவும் ஆச்சரியமாக இக்காளான் பலூன் வெடிப்பதுபோல் வெடித்து இதில் உள்ள விதைத்துகள்கள் ஊசி வெளியேத் தள்ளுகிறது. இதிலிருந்து 150 டிhpல்லியன் மற்றும் சிலவற்றில் 7000 மில்லியன் (150 வசடைடழைn) விதைத் துகள்கள் வெளியே வருகிறது.
இக்காளானில் 90 சதவீதம் நீர், 25 சதவீதம் நைட்ரஜன், 8 சதவீதம் கார்போஹைடிரேட்டு, 1 சதவீதம் கொழுப்பு, 1-1½ சதவீதம் தாதுப்பொருள் உள்ளது. வைட்டமின் ‘டீ’ அதிகம் உள்ளது.
காளான்களில் 75000 இனம் உள்ளது. இப்பந்து காளான் ஐரோப்பா மற்றும் வட அமெரிக்காவில் வளர்கிறது.

 பெரிய பந்து காளான் (Giant puffball)

### மேற்கோள்

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑   *சிறிதும் - பெரியதும்*. அறிவியல் வெளியீடு. .
**கஹூட்!** (Kahoot!) விளையாட்டு அடிப்படையிலான கற்றல் தளமாகும்,  பள்ளிகள் மற்றும் பிற கல்வி நிறுவனங்களில் கல்வி தொழில்நுட்பமாக பயன்படுத்தப்படுகிறது."கஹூட்ஸ்", பயனர் உருவாக்கிய பலதேர்வு வினாடி வினாக்களை இணைய உலாவி அல்லது கஹூட் வழியாகப் பயனர்கள் பயன்படுத்த இயலும். இது வளரறி மதிப்பீட்டிற்காக மாணவர்களின் அறிவுத்திறன்களை அறிவதர்காகவோ அல்லது வழக்கமான கற்றல் செயல்பாடுகளில் இருந்து விலகி மாணவர்களுக்கு புதிய அனுபவம் கிடைப்பதற்காகவும் பயன்படுத்தப்படுகிறது. பொது அறிவு வினாக்களுக்கும் இது பயன்படுத்தப்படுகிறது. இந்தத் தளமானது *ஊபிளாஷ், சாக்ரடிவ், குவிஸ்லெட்* போன்ற பிற தொழில்நுட்பக் கற்றல் கருவிகளைப் போலவே உள்ளது.

வரலாறு மற்றும் வளர்ச்சி
-----------------------

கஹூட்! 2012 இல் ஜோஹன் பிராண்ட், ஜேமி ப்ரூக்கர் மற்றும் மோர்டன் வெர்ஸ்விக் ஆகியோரால் நோர்வே அறிவியல் மற்றும் தொழில்நுட்ப பல்கலைக்கழகத்தின் கூட்டுத் திட்டத்தில் நிறுவப்பட்டது. பேராசிரியர் ஆல்ஃப் இங்கே வாங் உடன் இணைந்து இதனை நிறுவினர், பின்னர் நோர்வே தொழிலதிபர் ஆஸ்மண்ட் ஃபுருசெத் அவர்களுடன் இணைந்தார்.  கஹூட்! மார்ச் 2013 இல் SXSWedu இல்  அறிவிக்கப்பட்டது.பொதுமக்களுக்கான இதன் சோதனைப் பதிப்பு செப்டம்பர் 2013 இல் வெளியிடப்பட்டது.

விளையாட்டின் முடிவில், மேடைப் பீடத்தில் முதல் மூன்று மதிப்பெண் எடுத்தவர்கள் இயங்குபடம் மூலமாக சிறப்பிக்கப்படுவார்கள்.பங்கேற்பாளர்கள் தங்கள் அனுபவத்தின் அடிப்படையில் கஹூட்டை மதிப்பிடலாம்.

2021 இல், கஹூட்! உலகளவில் Clever Inc. இன் வரம்பை விரிவுபடுத்த ஒற்றைப் புகுபதிகை நவீன கற்றல் தளமான கிளவர் இங்க்-ஐ $500 மில்லியனுக்கு வாங்குவதாக அறிவித்தது.

சான்றுகள்
---------

1. ↑
2. ↑  "What is kahoot? Answered". *Kahoot.com*.
3. ↑  "Kahoot! as Formative Assessment - Center for Instructional Technology" (in en-US). *Center for Instructional Technology*. 2015-07-02. .
4. ↑  "Kahoot Trivia". *Allen County Public Library*. 2017-08-10 அன்று மூலம் பரணிடப்பட்டது.
5. 1 2  "About Kahoot! | Company History & Key Facts". *Kahoot!* (ஆங்கிலம்). 2018-11-03 அன்று மூலம் பரணிடப்பட்டது. 2018-11-01 அன்று பார்க்கப்பட்டது.
6. ↑  "Ed Tech Company Kahoot! Acquires Clever for $500M". *Government Technology*. 14 May 2021. 21 May 2021 அன்று பார்க்கப்பட்டது.
**காட்டுக்காநல்லூர்** (*Kattukanallur*) என்பது தமிழ்நாட்டின், திருவண்ணாமலை மாவட்டம், ஆரணி வட்டத்தில் உள்ள ஒரு கிராமம் ஆகும்.

அமைவிடம்
--------

இக்கிராமம் கடல்மட்டத்தில் இருந்து கிட்டத்தட்ட 168 மீட்டர் உயரத்தில் இருக்கிறது. இவ்வூரின் அமைவிடம் 12.753514, 79.126840 ஆகும். இக்கிராமத்தின் பரப்பளவு 616.14 ஹெக்டேர் ஆகும். இக்கிராமம் ஆரணி சட்டமன்றத் தொகுதியிலும், ஆரணி பாராளுமன்றத் தொகுதியிலும் வருகிறது. அஞ்சல் குறியீட்டு எண் 632 312. தொலைபேசி குறியீட்டு எண் 04173 ஆகும். இதன் அருகே உள்ள தொடருந்து நிலையங்கள் கிட்டத்தட்ட 23 கிலோமீட்டர் தொலைவில் வேலுார் கன்டோன்மென்ட் தொடருந்து நிலையமும், 32 கிலோமீட்டர் தொலைவில் காட்பாடி தொடருந்து சந்திப்பும் ஆகும்.

மக்கள் வகைபாடு
--------------

2011 மகள் தொகை கணக்கெடுப்பின்படி இக்கிராமத்தில் 2074 குடும்பங்களும், 8458 மக்களும் வசிக்கின்றனர். இதில் 4200 ஆண்களும் 4258 பெண்களும் அடங்குவர்.6 வயதுக்குட்பட்ட குழந்தைகள் 832 ஆவர். இதில் ஆண் குழந்தைகள் 422, பெண் குழந்தைகள் 410 உள்ளனர். கிராம்மத்தின் மொத்த எழுத்தறிவு விகிதம் 75.14% ஆகும். இதில் ஆண்களின் எழுத்தறிவு விகிதம் 82.38% என்றும், பெண்களின் எழுத்தறிவு விகிதம் 67.99% என்றும் உள்ளது. கிராமத்தின் எழுத்தறிவு விகிதம் தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

மேற்கோள்
--------

1. ↑
2. ↑
3. ↑  "Kattukanallur Village in Arani (Tiruvannamalai) Tamil Nadu". *villageinfo.in*. 2022-07-06 அன்று பார்க்கப்பட்டது.
**கஹ்ரமன்மாராஸ் மாகாணம்** (*Kahramanmaraş Province*, துருக்கியம்: Kahramanmaraş ili ) என்பது துருக்கியின் ஒரு மாகாணமாகும் இந்த மாகாணத்தின் தலைநகரம் கஹ்ரமன்மாராக் நகரம் ஆகும். மாகாண்த்தின் போக்குவரத்துக் குறியீடு 46 ஆகும்.

கஹ்ரமன்மாரா சமமான அட்சரேகை மற்றும் தீர்க்கரேகைகளின் வடகிழக்கு கோட்டால் பயணிக்கிறது.

மாவட்டங்கள்
-----------

 2012 இல் மாகாணத்தின் மக்கள் தொகை.
கஹ்ரமன்மாரா மாகாணம் 10 மாவட்டங்களாக பிரிக்கப்பட்டுள்ளது (İlçe):

* **கஹ்ரமன்மரஸ்** (மத்திய மாவட்டம், விரைவில் துல்கடிரோஸ்லு மற்றும் ஒனிகிசுபத் என பிரிக்கப்பட உள்ளது)
* அஃபின்
* ஆண்ட்ரான்
* காக்லேயன்செரிட்
* இக்கினோசு
* எல்பிஸ்தான்
* கோக்சுன்
* நூர்ஹாக்
* பஸர்காக்
* திருகோகுலு

சுற்றுச்சூழல்
-------------

துருக்கியில் காற்று மாசுபாடு இங்கு ஒரு நீண்டகால பிரச்சினையாக உள்ளது. இதற்கு நிலக்கரியை எரிபொருளாக கொண்ட அஃபின்-எல்பிஸ்தான் மின் நிலையங்கள் ஒரு காரணமாக உள்ளன.

பொருளாதாரம்
-----------

கஹ்ரன்மரஸ் வரலாற்று ரீதியாக தங்கத்திற்காக பிரபலமானது. நெசவுத் தொழில் ஒப்பீட்டளவில் புதியதாகவும், பெரும்பாலும் எந்திரமயமாக்கபட்டதாகவும் உள்ளது.

கல்வி
-----

கஹ்ரமன்மாரா சாத்தாமம் பல்கலைக்கழகம்  என்பது மாகாணத்தின் அண்மையில் நிறுவப்பட்ட பல்கலைக்கழகமாகும், இது சமூகம், மொழி, தொழில்நுட்ப அறிவியல், மருத்துவக் கல்வியை வழங்குகிறது.

குறிப்புகள்
-----------

1. ↑  "Population of provinces by years - 2000-2018". 9 மார்ச் 2019 அன்று பார்க்கப்பட்டது.
**காட்டுக் கதிர்க்குருவி** *(Jungle prinia) (பிரினினா சிலைவாடிகா)* என்பது சிறிய குருவிகளுள் ஒன்று. இந்த பாடும் பறவை சிசுடிகோலிடே குடும்பத்தினைச் சார்ந்தது.

பரவலும் வாழிடமும்
-----------------

இந்த கதிர்க்குருவி வங்காளதேசம், இந்தியா, தென்மேற்கு நேபாளம் மற்றும் இலங்கையில் காணப்படுகின்றது. பொதுவாக வறண்ட திறந்த புல்வெளி, திறந்த வனப்பகுதி, புதர் மற்றும் சில நேரங்களில் தோட்டங்களில் காணப்படுகிறது.

விளக்கம்
--------

 இந்தியாவின் ஐதராபாத்தில்
கதிர்க்குருவிகள் சுமார் 15 cm (6 அங்) நீளமுடையன. இவை குறுகிய வட்டமான இறக்கைகள், நீளமான வால், வலுவான கால்கள் மற்றும் குறுகிய கருப்பு அலகு ஆகியவற்றைக் கொண்டுள்ளன. இனப்பெருக்க காலத்தில் முதிர்வடைந்த குருவியின் மேற்பகுதியில் சாம்பல்-பழுப்பு நிறத்தில் சிறகுகள் காணப்படும். ஆண் பெண் குருவிகள் ஒரே மாதிரி காணப்படும். ஆனால் இனப்பெருக்க காலத்தில் ஆணின் அலகு கருப்பு நிறத்தில் காணப்படும்.

குளிர்காலத்தில், மேல்பகுதிகள் பழுப்பு நிறமாகவும், கீழ்ப்பகுதிகள் பொலிவுடன் காணப்படும். கோடைக்காலத்தை விட குளிர்காலத்தில் வால் நீளமானது. இறகமைப்பில் வேறுபாடு காரணமாக நான்கு இனங்கள் காணப்படுகின்றன. இலங்கையில் உள்ள தனித்துவமான உள்ளூர் இனம், *பி. சி. வலிடா*. ஆண்டு முழுவதும் இறகமைப்பில் மாற்றமில்லாமல் குறுகிய வாலுடன் காணப்படும்.

நடத்தை
------

பெரும்பாலான கதிர்க்குருவிகளைப் போலவே, இவையும் பூச்சி உண்ணிகள். இது ஒரு புதர் அல்லது உயரமான புல்லில் கூட்டை உருவாக்கி 3 முதல் 5 முட்டை வரை இடுகிறது. இதனுடைய ஒலி (பாடல்) பிட்-பிரிட்டி, பிட்-பிரிட்டி, பிட்-பிரிட்டி என்பதாகும்.

காட்டுக்கதிர் குருவியின் பாடல், தமிழ்நாடு, இந்தியா

மேற்கோள்கள்
-----------

1. ↑  BirdLife International (2012). "*Prinia sylvatica*". *IUCN Red List of Threatened Species* **2012**.. பார்த்த நாள்: 26 November 2013. old-form url
2. ↑
**கொல்கத்தா நேரம்** *(Calcutta time)* என்பது 1884 ஆம் ஆண்டில் பிரித்தானிய இந்தியாவில் நிறுவப்பட்ட இரண்டு நேர மண்டலங்களில் ஒன்றாகும். அமெரிக்காவில் உள்ள வாசிங்டன், டி. சி.யில் நடைபெற்ற அனைத்துலக நிலநெடுவரை மாநாட்டில் இந்நேர வலையம் நிறுவப்பட்டது. 90 ஆவது நெடுவரை கிழக்கை கொல்கத்தாவும் 75 ஆவது நெடுவரை கிழக்கை மும்பையும் பயன்படுத்திக் கொள்ள வேண்டும் என்று நெடுவரை மாநாடு இந்தியாவிற்காக இரண்டு நேர வலயங்களை வரையறுத்தது. 

கல்கத்தா நேரம், இந்திய சீர் நேரத்திற்கு இருபத்தி நான்கு நிமிடங்கள் முன்னதாகவும் மற்றும் மும்பை நேரத்திற்கு ஒரு மணி நேரம் மூன்று நிமிடங்கள் முன்னதாகவும் இருக்க வேண்டுமென விவரிக்கப்படுகிறது. (UTC+5:54) (ஒ.ச.நே +5:54). மேலும் சென்னை நேர வலையத்திற்கு 32 நிமிடங்கள் மற்றும் 20 நொடிகள் முன்னதாகவும் (ஒ.ச.நே +5:53:20) இருப்பதாக விவரிக்கப்படுகிறது. இந்திய சீர் நேரம் 1906 ஆம் ஆண்டு சனவரி 1 இல் ஏற்றுக் கொள்ளப்பட்டாலும், இந்திய சீர் நேரத்திற்கு சாதகமாக கொல்கத்தா நேரம் 1948 ஆம் ஆண்டுவரை பயன்பாட்டில் இல்லாமல் இருந்தது.

பத்தொன்பதாம் நூற்றாண்டின் பிற்பகுதியில், பிரித்தானியப் பேரரசின் இந்தியப் பகுதியில் வானியல் மற்றும் புவியியல் நிகழ்வுகளைப் பதிவு செய்வதில் கொல்கத்தா நேரம் ஆதிக்கம் செலுத்தியது. இலைட்டன் சிட்ராச்சியின் மாமா வில்லியம் சிட்ராச்சி ஒரு முறை கொல்கத்தாவிற்கு வருகை தந்தபோது தன்னுடைய கைக்கடிகாரத்தின் நேரத்தை கொல்கத்தா நேரத்திற்கு தயக்கமேதுமின்றி மாற்றி வைத்துக் கொண்டார். தமது வாழ்க்கையின் எஞ்சிய ஐம்பத்தியாறு ஆண்டுகளையும் அதன்படியே வாழ்ந்தார். கொல்கத்தா நேர வலயத்தில் செய்திகள் ஒலிபரப்புவதாக எலி இராசா என்ற தன்னுடைய நாவலில் யேம்சு கிளவெல் குறிப்பிடுகிறார்.

மேற்கோள்கள்
-----------

1. ↑  "Science, Notes and News". *Science* (American Association for the Advancement of Science) **23** (588): 560. 6 April 1906. doi:10.1126/science.23.588.558. .
2. ↑  "On the Introduction of a Standard Time for India". *Proceedings of the Asiatic Society of Bengal* (Calcutta: Asiatic Society of Bengal): 62–66. June 1899. .
3. ↑  "Odds and Ends". *Indian Railways Fan Club*. 2013-06-03 அன்று பார்க்கப்பட்டது.
4. ↑  Report of the Great Earthquake of 12 June 1897 - Richard Dixon Oldham - Google Books
5. ↑  The Asiatic Journal and Monthly Register for British and Foreign India ... - Google Books
6. ↑  Holroyd, Michael (2005). *Lytton Stratchey: The New Biography*. பக். 1883. .
7. ↑  Gilmour, David (2006). *The Ruling Caste: Imperial Lives in the Victorian Raj*. Farrar, Straus & Giroux. பக். 32. .
8. ↑  Clavell, James (1963). *King Rat*. Michael Joseph. பக். 67.

* "Indian Time Zones (IST)". *Greenwich Mean Time (GMT)*. 2006-08-13 அன்று பார்க்கப்பட்டது.

இவற்றையும் காண்க
----------------

* இந்திய சீர் நேரம்
* போர்ட் பிளேர் இடைநிலை நேரம்
* மும்பை நேரம்
**கா. இராமச்சந்திரன் (K. Ramachandran** பிறப்பு 9 ஆகத்து 1951) என்பவர் ஒரு தமிழக அரசியல்வாதி மற்றும் தமிழக காதித்துறை முன்னாள் அமைச்சராவாரும். தற்போதைய தமிழக வனத்துறை அமைச்சசருமாவார். இவர் குன்னூரில் பிறந்து பள்ளிப் படிப்பை முடித்தவர்.

இவர் தமிழக சட்டமன்றத்துக்கு தி.மு.க. சார்பில் கூடலூர் தொகுதியில் இருந்து 2006 சட்டசபை தேர்தலில் தேர்ந்தெடுக்கப்பட்டார். அப்போது தமிழ்நாடு காதித்துறை அமைச்சராக பொறுப்பு வகித்தார்.

2011 இல் குன்னூர் தொகுதியின் சட்டமன்ற உறுப்பினராக தேர்ந்தெடுக்கபட்டார்.
2021 தமிழ்நாடு சட்டமன்றத் தேர்தலில் குன்னூர் தொகுதியின் சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக வனத்துறை அமைச்சசராக பதவியேற்றார்.

மேற்கோள்கள்
-----------

1. ↑  K. Ramachandran profile at TN government website
2. ↑  "2006 Tamil Nadu Election Results, Election Commission of India" (PDF). 2018-06-13 அன்று மூலம் (PDF) பரணிடப்பட்டது. 2016-02-04 அன்று பார்க்கப்பட்டது.
3. ↑  "List of MLAs from Tamil Nadu 2011" பரணிடப்பட்டது 2012-03-20 at the வந்தவழி இயந்திரம் (PDF).
4. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
தரைப் பரப்புகளை நீண்ட காலம் உழைக்கத்தக்கவையாக ஆக்குவதற்குப் பல வகை ஓடுகளைப் பதிக்கிறார்கள்.
இவற்றை இரு பிரிவுகளாகப் பிரிக்கலாம்.
மெருகு ஓடுகள் (Vitrified Tiles)
வனை ஓடுகள் (Ceramic Tiles)

மெருகு ஓடுகள் கண்ணாடி போன்ற பளபளப்பைக் கொண்டவை. களிமண், சிலிகா, குவார்ட்சு,ஃபெல்ட்ஸ்பார் ஆகிய பொருட்களைக் கொண்ட கலவையைப் பயன்படுத்தி மெருகு ஓடுகள் தயாரிக்கப்படுகின்றன.

இத்தகைய கலவைப் பொருட்கள் காரணமாக, அதிக வெப்பத்தில் உருக்கப்படும்போது, கண்ணாடி போன்ற படிமம் உருவாகிறது. இது மெருகு ஓடுகளின் அனைத்துப் பகுதிகளிலும் இடம் பிடிக்கிறது. 
மெருகு ஓடுகளில் நுண்துளைகள் இருப்பதில்லை. தீயினால் சுடப்படுவதற்கு முன்பாகவே, கலவையில் வண்ணச் சாயங்களைச் சேர்க்கிறார்கள். இதன் காரணமாக இந்த ஓடுகளின் நிறம் எல்லாப் பகுதிகளிலும் ஒரே சீராக அமைந்திருக்கும். எனவே இந்த வகை ஓடுகளின் ஒரு பகுதி சிதைவடைய நேரிட்டாலும் வண்ணம் மாறுவது கிடையாது.

வனை ஓடுகள் களிமண்ணை முக்கிய மூலப் பொருளாகக் கொண்டு உருவாக்கப்படுகின்றன. அச்சில் இடப்பட்டு, தேவைப்படும் வடிவில் ஓடுகளைச் சுட்டு எடுக்கிறார்கள். அதற்குப் பிறகே இந்த ஓடுகளுக்கு மேற்பூச்சுக் கொடுக்கிறார்கள்.

வனை ஓடுகளில் சிதைவு ஏற்பட்டால் மேற்பூச்சு இழக்கப்படும். நிறம் மாறும். சிதைவுற்ற பகுதி தனியாகத் தோற்றம் அளிக்கும். இது ஒரு குறையாகக் கருதப்படும்.

இதைத் தவிர்ப்பதற்காகவே வனை ஓடுகளைக் காட்டிலும் மெருகு ஓடுகளை விரும்புகிறார்கள்.
**தர்கன்-உல்** (மொங்கோலியம்: Дархан-Уул, பொருள் *புனித மலை*) என்பது மங்கோலியாவில் உள்ள 21 ஐமக்குகளில் (மாகாணங்கள்) ஒன்றாகும். இது மங்கோலியாவின் வடக்குப் பகுதியில் அமைந்துள்ளது.

வரலாறு
------

தர்கன் நகரமானது அக்டோபர் 17, 1961 ஆம் ஆண்டு நிறுவப்பட்டது. நாட்டின் தலைநகரமான உலான் பத்தூர் மீது ஏற்பட்ட மனித புலம்பெயர்வு அழுத்தத்தை குறைப்பதற்காக இரண்டாவது தொழில்துறை மையமாக இது உருவாக்கப்பட்டது. இதற்காக இதே பெயரில் இருந்த மாவட்டமானது கலைக்கப்பட்டது. இதன் பகுதிகளானவை நகர ஆணையத்தால் நிர்வகிக்கப்பட்டன.

தர்கன்-உல் ஐமக் மற்றும் இதன் 4 சம்கள் (மாவட்டங்கள்) 1994 ஆம் ஆண்டு செலங்கே ஐமக்கில் இருந்து உருவாக்கப்பட்டன.

பொருளாதாரம்
-----------

தர்கனானது மங்கோலியாவில் உள்ள இரண்டாவது பெரிய தொழில்துறை மையமாக உள்ளது. தர்கன் உலோகவியல் ஆலையானது மிகப்பெரிய ஆலைகளில் ஒன்றாகும். மேலும் இங்கு 48 மெகாவாட் உற்பத்தி திறன் கொண்ட மின் உற்பத்தி நிலையம் உள்ளது.

இந்த ஐமக்கானது அடிப்படையில் இதன் தலை நகரத்திற்கு சேவையாற்றுவதற்காக உள்ளது.

போக்குவரத்து
------------

திரான்ஸ்-மங்கோலிய ரயில் போக்குவரத்தின் முதன்மை வழித்தடம் ஆனது தர்கனில் இருந்துதான் பக்கவாட்டு வழியாக எர்டெனெட்டுக்கு பிரிகிறது.

விவசாயம்
--------

தர்கன் ஐமக்கானது மங்கோலியாவின் விவசாய மையப்பகுதியில் அமைந்துள்ளது. மங்கோலியாவில் உள்ள முதன்மையான விவசாய உற்பத்தி மையம் தர்கன் தான். இங்கு விவசாய வளர்ச்சிக்கு தேவையான ஏராளமான ஆதாரங்கள் உள்ளன. மங்கோலியாவின் மற்ற பகுதிகளைவிட கடல்மட்டத்திலிருந்து குறைவான உயரத்தில் இப்பகுதி அமைந்துள்ளது. இதன் காரணமாக நாட்டின் மற்ற பகுதிகளை விட சற்றே வெப்பமான சூழ்நிலையை இப்பகுதி கொண்டுள்ளது. காரா ஆற்று வடிநிலத்தில் தானியங்கள், காய்கறிகள் மற்றும் குறிப்பாக உருளைக்கிழங்குகளை விளைவிக்க ஏற்ற இயற்கை காலநிலையானது நிலவுகிறது. இந்த ஐமக்கில் 35 விவசாய நிறுவனங்கள் மற்றும் கூட்டுறவு மையங்கள் செயல்படுகின்றன. இப்பகுதியில் 30,000 ஹெக்டேர் மணலானது விவசாயத்திற்கு உகந்ததாக உள்ளது. 1287.8 ஆயிரம் ஹெக்டேரானது காய்கறி உற்பத்திக்கு உகந்ததாக உள்ளது. நகர பொருளாதாரமானது வளர்ச்சியடைந்த போதிலும் இந்த ஐமக்கில் உள்ளூர் மக்கள் கால்நடைகளை தொடர்ந்து வளர்த்து வருகின்றனர். இங்கு சுமார் 1,30,000 கால்நடைகள் இருக்கும் என கணக்கிடப்பட்டுள்ளது.

உசாத்துணை
---------

|  |  |
| --- | --- |
|  | விக்கிப்பயணத்தில் ***Darkhan*** என்ற இடத்திற்கான பயண வழிகாட்டி உள்ளது. |

1. 1 2  "Darkhan-Uul Aimas Statistical Office 2009 Annual Report". 2011-07-22 அன்று மூலம் பரணிடப்பட்டது. 2021-05-24 அன்று பார்க்கப்பட்டது.
| * பா
* உ
* தொ
நடுநிலக்கடல், மத்திய கிழக்கு மற்றும் ஆப்பிரிக்க களம் |
| --- |
| வடக்கு ஆப்பிரிக்கா – கிழக்கு ஆப்பிரிக்கா – மேற்கு ஆப்பிரிக்கா – நடுநிலக்கடல் சண்டை – ஜிப்ரால்ட்டர் – மால்டா முற்றுகை – டாக்கார் – பால்கன் போர்த்தொடர் – காபோன் – ஈராக் – சிரியா-லெபனான் – மடகாஸ்கர் –பஹ்ரைன்  – பாலஸ்தீனம் – ஈரான் – இத்தாலியப் போர்த்தொடர் – டோடிக்கனீசு  – தெற்கு பிரான்சு |

**காபோன் சண்டை** (*Battle of Gabon*) என்பது இரண்டாம் உலகப் போரின் போது நேச நாட்டுப் படைகள் விஷி பிரான்சின் கட்டுப்பாட்டில் இருந்த காபோன் உள்ளிட்ட பிரெஞ்சு நடுநிலக்கோடு பகுதிகளைக் கைப்பற்ற நடத்திய போர் நிகழ்வுகளைக் குறிக்கிறது. லிபர்வில் சண்டை என்றும் அழைக்கப்படும் இச்சண்டை நவம்பர் 8-12, 1940 காலகட்டத்தில் நடைபெற்றது

ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. விஷி அரசின் கட்டுப்பாட்டிலிருந்த லிபியாவைத் தாக்க நேச நாட்டுப்படைகள் திட்டமிட்டன. இதற்காக பிரெஞ்சு நடுநிலக்கோடு பகுதிகளின் மீது படையெடுத்தன. அக்டோபர் 1940 இல் இப்படையெடுப்புக்கான ஆயத்தங்கள் டி கோல் தலைமையில் தொடங்கின. 

நவம்பர் 8 ஆம் தேதி நேச நாட்டுத் தாக்குதல் தொடங்கியது. கடல்வழியாகத் தரையிறங்கிய விடுதலை பிரான்சுப் படைகள் விரைவில் முன்னேறி கபோன் தலைநகர் லிபர்வில்லைக் கைப்பற்றின. நவம்பர் 12ம் தேதி பிரெஞ்சு நடுநிலக்கோடு பகுதிகளிலிருந்த விஷிப் படைகள் சரணடைந்தன. கபோன் மற்றும் பிற பிரெஞ்சு நடுநிலக்கோடு பகுதிகள் டி கோலின் படைகளின் கட்டுப்பாட்டில் வந்தன.

மேற்கோள்கள்
-----------

* Uboat.net on the Bougainville
* Launching of the Bougainville பரணிடப்பட்டது 2009-07-11 at the வந்தவழி இயந்திரம்
**காபூல் கான்** கமக் மங்கோல் கூட்டமைப்பின் முதன்முதலில் அறியப்பட்ட கான் ஆவார். இவர் செங்கிஸ் கானின் கொள்ளுப்பாட்டனார் ஆவார்.  

இவரது தந்தையார் பெயர் தும்பினை செட்சென். இவர் கயிடுவின் கொள்ளுப்பேரன் ஆவார்.

காரா கிதை அரசைத் தோற்றுவித்த எலு தசியைக் கொல்ல சின் இராணுவம் மங்கோலியாவிற்குள் நுழைந்தபோது காபூல் கான் அதை எதிர்த்துத் தாக்கி விரட்டினார். கி.பி. 1135ல் சின் பேரரசர் தைசோங் காபூல் கானை தன் சபைக்கு அழைத்தார். அங்கு சென்ற காபூல் கான் தைசோங்கின் தாடியைப் பிடித்து இழுத்தார். இதனால் சின் இராணுவம் காபூல் கானை தெற்கு மங்கோலியாவிற்குத் துரத்திச் சென்றது. காபூல் தப்பித்தார். பின் ஒரு பெரிய இராணுவத்துடன் திரும்பிய காபூல் சின் அரசைக் கொள்ளையடித்தார். காபூல் கானுக்கு 7 மகன்கள் இருந்தபோதிலும் தாய்சியுடு இனத்தைச் சேர்ந்த செங்குன் பில்கேயின் மகனான அம்பகையைத் தன் வாரிசாக நியமித்தார்.

உசாத்துணை
---------

1. ↑  Mongolia :: The rise of Genghis Khan - Britannica Online Encyclopedia
2. ↑  Erich Haenisch, *Die Geheime Geschichte der Mongolen*, Leipzig 1948, p.7 (=section 52)

|  |
| --- |
| காபூல் கான் **போர்சிசின் குடும்பம்** |
| அரச பட்டங்கள் |
| முன்னர்**புதிதாக உருவாக்கப்பட்டது** | **கமக் மங்கோலின் கான்**1120கள்–1148/1150 | பின்னர்**அம்பகை** |
**கோவிந்த் சகாராம் சர்தேசாய்** (*Govind Sakharam Sardes*ai) (17 மே 1865 - 29 நவம்பர் 1959) ரியாசத்கர் சர்தேசாய் என்றும் பிரபலமாக அழைக்கப்படும் இவர் இந்தியாவின் மகாராட்டிராவைச் சேர்ந்த வரலாற்றாசிரியர் ஆவார். மராத்தியில் எழுதப்பட்ட தனது ரியாசாத் மூலம், இவர் 1848 வரை இந்திய வரலாற்றின் 1,000 ஆண்டுகளுக்கும் மேலான ஒரு கணக்கை முன்வைத்தார். மராட்டியர்களின் புதிய வரலாறு என்ற மூன்று தொகுதிகளை ஆங்கிலத்திலும் எழுதினார். இவரின் பணி 1957 இல் இந்திய அரசின் பத்ம பூசண் விருதுடன் அங்கீகரிக்கப்பட்டது.

சுயசரிதை
--------

இவர், இந்திய மாநிலமான மகாராட்டிரத்தின் 35 மாவட்டங்களில் ஒன்றான இரத்தினகிரி மாவட்டத்தில் கோவில் கிராமத்தில் ஒரு நடுத்தர குடும்பத்தில் பிறந்தார். இரத்னகிரியில் தனது உயர்நிலைப் பள்ளிக் கல்வியையும், புனே மற்றும் மும்பையில் கல்லூரிக் கல்வியையும் பெற்றார். பின்னர் இவர் 1889 இல் பரோடா சுதேச அரசுப் பணியில் சேர்ந்தார். அதன்பிறகு, மகாராசா மூன்றாம் சாயாசிராவ் கெய்க்வாட் இவரை அவரது தனிச்செயலாளராகவும், பின்னர் இளவரசர்களின் ஆசிரியராகவும் நியமித்தார்.

பணிகள்
------

 சர்தேசாய், கையொப்பத்துடன், சுமார் 1938 
மகாராசாவின் ஊக்கத்தோடு, அரச நூலகத்தில் உள்ள பெரிய புத்தகங்களையும், வரலாற்று ஆவணங்களையும் அணுகுவதன் மூலம், இவர் ஏராளமான வரலாற்றுத் தரவுகளைத் தொகுத்து பல புத்தகங்களை எழுதினார். இங்கிலாந்து, அமெரிக்கா, மற்றும் ஐரோப்பாவிற்கான பயணங்களின் போது இவர் பெரும்பாலும் மகாராசாவுடன் சென்றார். இது வரலாற்றைப் பற்றிய தனது பார்வையை விரிவுபடுத்த இவருக்கு உதவியது. இவர், மராத்தி ரியாசத்தின் எட்டு தொகுதிகளையும், முசல்மணி ரியாசத்தின் மூன்று தொகுதிகளையும், பிரிட்டிசு ரியாசத்தின் இரண்டு தொகுதிகளையும் எழுதினார். 

மேற்கண்ட முயற்சியில் வரலாற்றாசிரியர் திரியம்பக் சங்கர் செச்வால்கர் இவரது உதவியாளராக பணியாற்றினார். அவர், பேசுவாக்கள் குறித்த இவரது ஒரு தொகுதிக்கு முன்னுரை எழுதியிருந்தார். செச்வால்கர் சில முரண்பாடான வரலாற்றுக் கருத்துக்களைக் கொண்டிருந்ததால் இவர் அவரிடம் முன்னுரை எழுதச் சொன்னார். 

1925 இல் பரோடா மாநிலப் பணியிலிருந்து ஓய்வு பெற்ற பிறகு, புனேவுக்கு அருகிலுள்ள கம்செத் என்றக் கிராமத்தில் குடியேறினார். சதுநாத்து சர்க்காரின் ஆலோசனையின் பேரில், பேசுவா தப்தாரைத் திருத்தி வெளியிடும் பணியை மேற்கொள்ளுமாறு மும்பை அரசு இவரிடம் கேட்டுக் கொண்டது. மோடி மராத்தி எழுத்து முறையில் 27,332 அடங்கிய கிட்டத்தட்ட 35,000 ஆவணங்களை இவர் ஆய்வு செய்தார்; ஆங்கிலத்தில் 7,482; குசராத்தியில் 129; மற்றும் பாரசீக மொழியில் 29. அதைத் தொடர்ந்து, 7,801 பக்கங்களைக் கொண்ட 45 தொகுதி பேசுவா தப்தார் மற்றும் 8,650 ஆவணங்களை இவர் வெளியிட்டார். 

பின்னர், சதுநாத்து சர்க்காருடன் இணைந்து, இவர் 7,193 பக்கங்களைக் கொண்ட *பூனா ரெசிடென்சி* என்றக் கடிதத் தொடர்பைத் திருத்தி வெளியிட்டார். மேலும் 4,159 கடிதங்களை உள்ளடக்கியது. புதிதாக கண்டுபிடிக்கப்பட்ட சில ஆதாரங்களின் உதவியுடன், இவர் தனது 80 வயதில் *, மராட்டியர்களின் புதிய வரலாறு* என்ற நூலை எழுதினார்.

இறப்பு
------

இவர், 1959 நவம்பர் 29, அன்று தனது 94 வயதில் கம்செத்தில் காலமானார்.

குறிப்புகள்
-----------

1. ↑  "Padma Awards" (PDF). Ministry of Home Affairs, Government of India. 2015. 15 நவம்பர் 2014 அன்று மூலம் (PDF) பரணிடப்பட்டது. 21 சூலை 2015 அன்று பார்க்கப்பட்டது.

மேலும் காண்க
------------

* பத்மபூசண் விருது பெற்றவர்களின் பட்டியல்
**மைவண்ண நறுங்குஞ்சி வியாக்கியானம்** என்னும் நூல் பட்டர் என்பவரால் எழுதப்பட்டது.

வடநாட்டு வேதாந்தி ஒருவர் திருவரங்கம் வந்தார். பட்டர் அவருடன் வாதிட்டு, திருமங்கையாழ்வாரின் திருத்தாண்டகம் 21-ஆம் பாடலாகிய 'மைவண்ண நறுங்குறிஞ்சிக் குழல்பின் தாழ' என்னும் பாடலுக்கு விரிவுரை கூறி வேதாந்தியை வென்றார். பட்டர் வாதிட்டு வென்ற அந்த விரிவுரை இந்த நூலாக உருப்பெற்றுள்ளது. தோற்ற வேதாந்தி பட்டரின் சீடர் ஆனார். இந்த வேதாந்தியே நஞ்சீயர் எனப் போற்றப்படுபவர்.

இந்த விரிவுரை 800 எழுத்துக்கள் (கிரந்தங்கள்) கொண்டது என்பர். இது டெம்மி தாள் அளவில் 38 பக்கங்களாக அச்சிடப்பட்டுள்ளது. இவரது விரிவுரை எவ்வாறு உள்ளது என்பதற்கு எடுத்துக்காட்டு:

வண்ண நறுங்குஞ்சி யித்தியாதி - நாயகனோடே கலந்து பிரிந்து பிரிவாள்ளாமல் நோவு படுகிறாள் ஒரு நாயகி, உபாயத்தாலே உபவந்த்திலே பூக் கொய்யவென்று புறப்பட, நாயகனும் வேட்டைக்கு என்று வர, அங்கே உபயம் பலித்து, ஸம்சேஷம் ப்ரவிருத்தமாய் நாயகனும் போன அளவிலே, அத்தைக் கடைப்பிடித்துத் தலைக்காவலாக நின்ற தோழி வந்து கிட்டி, 'அவன் செய்தபடி என்' என்று கேட்க, அவளுக்குப் ப்ராவிருத்தமானபடியை நாயகி சொல்லுகிறாள், இப்பாட்டால்.

கருவிநூல்
---------

* மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, இரண்டாம் பாகம், பதிப்பு 2005

அடிக்குறிப்பு
-------------

1. ↑  
பாடல்

மைவண்ண நறுங்குஞ்சி குழல்பின் தாழ
மகரஞ்சேர் குழைஇருபாடு இயங்கி ஆட
எவ்வண்ணம் எஞ்சிலையே துணையா இங்கே
இருவராய் வந்தார்என் முன்னே நின்றார்
கைவண்ணம் தாமரை,வாய் வண்ணம் போலும்
கண்ணிணையும் அரவந்தம் அடியும் அ்தே
அவ்வண்ணத்(து) அவர்நிலைமை கண்டும் தோழி
அவரைநாம் தேவரென்றே அஞ்சினோமே.
**அன்னா சாண்டி** (*Anna Chandy*, 1905-1996) கேரளத்தின் முதல் பெண் வழக்கறிஞர் என்ற பெயர் பெற்றவர். இந்தியாவின் முதல் பெண் நீதியரசராகவும், இந்தியாவின் உயர் நீதிமன்ற முதல் பெண் நீதியரசராகவும் நியமனம் பெற்றவர்.

இளமைப் பருவம்
-------------

அன்னா சாண்டி 1905 இல் திருவனந்தபுரத்தில் பிறந்தார். அவர் ஒரு கிறித்தவ குடும்பத்தைச் சார்ந்தவர். 1926 ஆம் ஆண்டில் முதுகலைப் பட்டம் பெற்ற பின்னர், கேரள மாநிலத்தில் சட்டத்தில் பட்டம் பெற்ற முதல் பெண் ஆனார். 1929 ஆம் ஆண்டில் வழக்கறிஞராகப் பதிவு செய்து பணியாற்றித் துவங்கினார். அதே நேரத்தில் *ஸ்ரீமதி* என்ற இதழைத் தொடங்கி பெண்கள் உரிமைகளுக்காக பாடுபட்டார்.

முதல் தலைமுறை பெண்ணியவாதி
-------------------------

இவர் "முதல் தலைமுறை பெண்ணியவாதி" என்று விவரிக்கப்பட்டார். அன்னா சாண்டி 1931 ஆம் ஆண்டில் ஸ்ரீமுலாம் மக்கள் கூட்டமைப்பிற்கான தேர்தலுக்கு பிரச்சாரம் செய்தார். அவர் போட்டியிலும் செய்தித்தாள்கள் மூலமும் விரோதத்தை சந்தித்தார். ஆனால் 1932 -34 இல் தேர்ந்தெடுக்கப்பட்டார்.

நீதியரசர் பதவி
--------------

1937 ஆம் ஆண்டில் திருவாங்கூர் சமஸ்தானத்தில் திவானாக பதவி வகித்த சர். சி. பி. ராமசாமி ஐயரால் மாவட்ட நீதிபதியாக நியமிக்கப்பட்டார். இது இந்தியாவில் முதல் பெண் நீதியரசராகவும், 1948 ஆம் ஆண்டில் செசன்ஸ் நீதியரசராகவும் பதவி உயர்வு பெற்றார். 1959, பெப்ரவரி 9, அன்று அவர் கேரள உயர்நீதி மன்றத்தில் நீதியரசராக நியமிக்கப்பட்டபோது இந்திய உயர் நீதிமன்றத்தில் முதல் பெண் நீதியரசர் என்ற பெருமையைப் பெற்றார். அந்தப் பதவியில் 1967, ஏப்ரல் 5 வரை அவர் இருந்தார்.

இறுதி வாழ்க்கை
--------------

தனது பணி ஓய்வுக்குப் பின், அன்னா சாண்டி இந்திய சட்ட ஆணையத்தில் பணியாற்றினார். ஆத்மகதா (1973) என்ற தலைப்பில் சுயசரிதையை எழுதினார். 1996 இல் அவர் இறந்தார்.

மேற்கோள்கள்
-----------

1. 1 2 3 4  Devika J. (2005). *Herself*. Popular Prakashan. பக். xxiv. .
2. ↑  Raman, K. Ravi, தொகுப்பாசிரியர் (2010). *Development, Democracy and the State: Critiquing the Kerala Model of Development*. Routledge. பக். 179. பன்னாட்டுத் தரப்புத்தக எண்:9781135150068. .
3. ↑  Mukhopadhyay, Swapna, தொகுப்பாசிரியர் (2007). *The Enigma of the Kerala Woman: A Failed Promise of Literacy*. Berghahn Books. பக். 113. பன்னாட்டுத் தரப்புத்தக எண்:9788187358268. .
4. ↑  "First to appoint a lady advocate – Mrs. Anna Chandy — as District Judge". 5 July 2008 அன்று மூலம் பரணிடப்பட்டது. 2008-05-27 அன்று பார்க்கப்பட்டது.
5. ↑  "Former Judges of High Court of Kerala". 2008-05-27 அன்று பார்க்கப்பட்டது.
**எம். கே. றொக்சாமி** (*M. K. Rocksamy*, 13 செப்டம்பர் 1932 - 30 நவம்பர் 1988) இலங்கையின் புகழ்பெற்ற ஒரு இசைக்கலைஞரும், இசையமைப்பாளரும் ஆவார்.

வாழ்க்கைச் சுருக்கம்
--------------------

றொக்சாமியின் பெற்றோர் மரிய குழந்தைசாமி, அன்னமேரி பாண்டிச்சேரியில் இருந்து வந்து இலங்கையில் குடியேறியவர்கள். இவர்களின் ஆறாவது பிள்ளையாகப் பிறந்தவர் றொக்சாமி. தந்தை வயலின் வாசிப்பதிலும், தாயார் ஆர்மோனியம் வாசிப்பதிலும் திறமையானவர்கள். றொக்சாமி தபேலா, சாக்சபோன் ஆகிய இசைக்கருவிகளை வாசிப்பதற்குப் பயிற்சி பெற்றார். சங்கரலிஙகம் என்பவரிடம் கருநாடக இசையை முறையாகப் பயின்றார்.

இலங்கை வானொலியில் சிங்கள இசைக்குழுவில் சாக்சபோன் இசைக்கருவியை அறிமுகப்படுத்தினார். 1953 இல் இலங்கை வானொலி இசைக்குழுவில் வயலின் இசைப்பவராக பணியில் சேர்ந்தார். ஆர். ஏ. சந்திரசேனாவின் பல நிகழ்ச்சிகளில் இவர் வயலின் வாசித்துள்ளார். இந்தியாவில் இருந்து வருகை தரும் பல கலைஞர்களுக்கு வயலின் வாசித்துள்ளார். 1957 இல் முகம்மது ராஃபி, 1980 இல் வாணி ஜெயராமுக்கும் வயலின் வாசித்துள்ளார்.

திரைப்படத் துறையில்
-------------------

இலங்கையின் முதலாவது திரைப்படப் படப்பிடிப்பு நிலையம் 1950 இல் கந்தானையில் எஸ். எம். நாயகம் என்பவரால் ஆரம்பிக்கப்பட்டது. சுந்தர முருகன் ஸ்டூடியோ என அழைக்கப்பட்ட இந்நிலையத்தின் திரைப்படங்களுக்கு இசையமைத்துக் கொண்டிருந்த ஆர். முத்துசாமியுடன் தொடர்பு ஏற்பட்டது. முத்துசாமியின் அழைப்பை ஏற்று அவரது இசைக்குழுவில் சேர்ந்து பணியாற்றினார். 1962 ஆம் ஆண்டில் தயாராகிக் கொண்டிருந்த *சங்காரே* என்ற சிங்களப் படத்தின் இசையமைப்பாளர் பெ. எஸ். பெரேரா திடீரெனக் காலமாகி விடவே, அப்படத்தின் மிகுதிப் பாடல்களுக்கு றொக்சாமி இசையமைத்துக் கொடுத்தார். 1963 இல் *சுகத சொயுரா* என்ற சிங்களப் படத்திற்கு முதன் முதலாக முழுமையாக இசையமைத்தார். இப்படத்தின் பாடல்களுக்கு நல்ல வரவேற்புக் கிடைத்தது.

*சுஜாகே ரகச* என்ற சிங்களப் படத்துக்கு டி. ஆர். பாப்பாவுடன் இணைந்து இசையமைத்துள்ளார். தெய்வம் தந்த வீடு என்ற இலங்கைத் திரைப்படத்தில் கண்ணன்-நேசம் இசையமைப்பாளர்களுடன் இணைந்து இசையமைத்தார். *பொன்மணி* (1977) என்ற இலங்கைத் தமிழ்த் திரைப்படத்திற்கு தனியாக இசையமைத்தார். இப்படத்தின் அனைத்துப் பாடல்களும் இவருக்குப் புகழ் தேடிக் கொடுத்தன. தொடர்ந்து *மாமியார் வீடு*, வி. பி. கணேசனின் *நான் உங்கள் தோழன்* ஆகிய தமிழ்ப் படங்களுக்கு இசையமைத்தார். இறுதியாக ஜெய்சங்கர், ராதிகா நடித்த *இரத்தத்தின் இரத்தமே* இவர் இசையமைத்த கடைசித் தமிழ்ப் படமாகும். மலையாளத் திரைப்படம் ஒன்றுக்கும் றொக்சாமி இசையமைத்துள்ளார்.

குடும்பம்
---------

றொக்சாமி 1965 இல் இசையமைத்த *சக் சயய* என்ற சிங்களத் திரைப்படத்தில் பாடிய இந்திராணி என்பவரைக் காதலித்துத் திருமணம் புரிந்து கொண்டார். இவர்களுக்கு ஒரு ஆணும், இரு பெண்களுமாக மூன்று பிள்ளைகள் உள்ளனர். 1983 ஆடிக் கலவரத்தின் போது இவர் ஹெந்தளையில் வசித்து வந்த வீடு சிங்களவர்களால் தீக்கிரையாக்கப்பட்டது. 1988 நவம்பர் 30 இல் இவர் காலமானார்.

மேற்கோள்கள்
-----------

1. 1 2 3 4 5 6 7 8 9 10  தம்பிஐயா தேவதாஸ் (17 மே 2015). "இலங்கை சினிமாவை வளர்த்தவர்கள்". *வீரகேசரி (நாளிதழ்)*.
2. 1 2  Perera, Mahesh (2006). "Virtuoso musician". *Sunday Observer*. Archived from the original on 29 செப்டம்பர் 2012.. பார்த்த நாள்: 21 February 2009.
3. 1 2  "Rocksamy". *Rupavahini*. 2008.. பார்த்த நாள்: 21 February 2009.
**சிறு மூளை புற்று நோய்** (ஆங்கிலம் : Medulloblastoma) என்பது சிறுமூளையில் தோன்றும் புற்றுநோயாகும்.பொதுவாக குழந்தைகளிடம் அதிகம் தோன்றுகிறது.மூளையின் பிறபகுதிகளுக்கும் தண்டு வடத்திலும் பரவக்கூடும்.இந்நோய் தண்டுவத்ததினைச் சுற்றி உள்ள நீர்மத்தின் (CSF) வழியாக பரவுகிறது.உடலின் பிற பகுதிகளுக்கு அரிதாகவே பரவுகிறது.
காரணம்-எதுவும் தெளிவாகத் தெரியவில்லை.ஆய்வுகள் தொடர்ந்து கொண்டு இருக்கின்றன.

அறிகுறிகள்
----------

புற்றின் அளவினையும் இடத்தினையும் பொருத்து அறிகுறிகள் அமையும்.தலைவலி, நிலையாக நிற்க முடியாமை,நடையில் தடுமாற்றம்,தளர்ச்சி,பார்வையில் சிக்கல்,செயல்பாட்டில் மாறுதல் இருக்கும்.முதல் அறிகுறி புற்றின் வளர்ச்சி காரணமாக அதிகரித்த அழுத்தத்தினால் ஏற்படும் தலை வலியாகும்.தண்டுவட நீர்மம் அதிகரிப்பதாலும் ஏற்படலாம்.இந்நீர்மம் மூளையினையும் தண்டுவடத்தினையும் அதிர்ச்சியிலிருந்து காக்கவே உள்ளது.காலைப் பொழுதில் வாந்தியும் இருக்கக்கூடும்.

சோதனைகள்
--------

நரம்பு மண்டல ஆய்வுகள்,தொடு உணர்வு,மூளையின் செயல் பாட்டடினை அறிய சில கேள்விகள்,நினைவாற்றல் சோதனை, சி.டி, எம்.ஆர் ஐ.போன்ற படங்களின் துணையுடன் தெளிவாகத் தெரிந்து கொள்ளலாம்.திசு பரிசோதனையும் முக்கியமாகும்.தண்டு வட நீர்மத்தினை ஊசிமூலம் எடுத்து அதில் புற்ற உயிரணுக்கள் உள்ளதை தெரிந்து கொள்ளமுடியும்.இவ்வாய்வு மயக்கநிலை மேற்கொள்ளப்படுகிறது.

மருத்துவம்
----------

அறுவையும் கதிர் மருத்துவமும் முதன்மையானவை.வேதிமருத்துவமும் நல்ல பலனைக் கொடுக்கும்.[]
**கொட்டியாரப்பற்று** அல்லது கொட்டியாரபுரப்பற்று எனப்படுவது இலங்கையின் திருக்கோணமலை மாவட்டத்தின் மூதூர், வெருகல், சேருவில ஆகிய பிரதேச செயலாளர் பிரிவுகளை கொண்ட பிரதேசமாகும்.

ஏறத்தாழ 615 சதுகிலோமீற்றர் பரப்பளவைக் கொண்ட பிரதேசமான இப்பகுதியிலேயே இலங்கையின் நீளமான நதியாகிய மகாவலி கங்கை சமுத்திரத்தில் கலக்கின்றமையால் வளம் நிறைந்த பிரதேசமாகவும் விளங்குகின்றது.

ஐரோப்பிய காலனித்துவ ஆட்சிக் காலத்தில் சிறந்த கேந்திர முக்கியத்துவம் கொண்ட வாணிபத்துறையாக விளங்கியிருந்தது. ஒல்லாந்தரால் கட்டப்பட்ட கொட்டியாரக் கோட்டை (Koddiyar fort) இப்பகுதியிலேயே அமைந்துள்ளது. இதுவே ஒல்லாந்தரால் இலங்கையில் கட்டப்பட்ட முதலாவது கோட்டை ஆகவும் கூறப்படுகின்றது. எனினும் போர்த்துக்கேயரால் அரைவாசியிலேயே இடிக்கப்பட்டு பின்னர் மீண்டும் 1658 இல் கட்டப்பட்டது.

ஒல்லாந்தர் காலத்தில் கொட்டியாரபுரத்து வன்னிமையான *இருமரபுந்துய்ய இளஞ்சிங்க வன்னிமை* ஒல்லாந்தரைத் தாக்கி விரட்டியடித்துள்ளார். அவ்வாறே பிரித்தானியர் காலத்தில் 1803 இல் ஆங்கிலேயருக்கு எதிராக *பண்டார வன்னியன்* கொட்டியாரபுரத்தின் மீது படையெடுப்பு ஏற்படுத்தியுள்ளைமயையும் அறியமுடிகின்றது.

மேற்கோளகள்
----------

1. ↑  "தம்பலகாமப்பற்று வன்னிபம் 4.கொட்டியாரப்பற்று வன்னிபம் ♥வன்னிபம்என்பது சிற்றரசுகளையே குறிக்கிறது.இலங்கை வரலாற்றில் ..." 2 பெப்ரவரி 2016. 2016-10-26 அன்று மூலம் பரணிடப்பட்டது. 5 சனவரி 2017 அன்று பார்க்கப்பட்டது.
**ஶ்ரீராமன்**(*C. V. Sreeraman*) செருத்துருத்தி வேலப்பன் ஶ்ரீராமன் (7 பிப்ரவரி 1931 – 11 அக்டோ பர் 2007) மலையாளத்தில்  சிறுகதைகளையும் புதினங்களையும் எழுதிய ஒரு இந்திய எழுத்தாளர் ஆவார். இவர் கேரள சாகித்திய அகாதமியின் துணைத் தலைவராக இருந்தார். இவரது கதைகள் அவரது அனயசேனா மரணம் மற்றும் ரயில்வே பலங்கல் ஆகியவற்றால் எடுத்துக்காட்டுகின்றன. சிறுகதை ஶ்ரீரமந்தே கதகல் மற்றும் கேரள சாகித்ய அகாதமி விருது வசூஹாரா சேகரிப்புக்காக இவர் புகழ்பெற்ற சாகித்ய அகாதமி விருது கேந்திர சாகித்யா அகாதமி விருதை 1999இல் வென்றார்.

சுயசரிதை
--------

பிப்ரவரி 7,1931இல் செருத்துருதி கேரளாவில் வேலப்பன் மற்றும் ஜானகிக்கு பிறந்தார். ஶ்ரீராமன் தனது குழந்தைப் பருவத்தின் ஒரு பகுதியை இலங்கையில் கழித்தார். இவர், குன்னம்குளம் அரசு உயர்நிலைப் பள்ளியில் படித்தார். மங்களூரில் உள்ள அலோசியஸ் கல்லூரி மற்றும் சென்னை, டாக்டர் அம்பேத்கர் அரசு சட்டக் கல்லூரியில் சட்டப் பட்டம் பெற்றார். ஏழு ஆண்டுகள், இவர் அந்தமான் மற்றும் நிக்கோபார் தீவுகளின் மறுவாழ்வுத் துறையில் பணியாற்றினார். இது இவரது மறக்கமுடியாத சில கதைகளுக்கு கருப்பொருளை வழங்கியது. ஒரு பொதுவுடைமையாளராக இவர், சோவனூர் ஊராட்சியின் தலைவராக ஏழு ஆண்டுகள் பணியாற்றினார். மேலும் இந்திய பொதுவுடைமைக் கட்சி (மார்க்சியம்)யின் கலாச்சார அமைப்பான புரோகமனா கலா சாகித்ய சங்கத்துடன் தீவிரமாக தொடர்பு கொண்டிருந்தார். 1988 முதல் 1991 வரை கேரள சாகித்ய அகாதமியின் செயற்குழு உறுப்பினராகவும் இருந்தார். இவர் 1988 முதல் 1991 வரை கேரள சாகித்ய அகாதமி நிர்வாகக் குழுவில் உறுப்பினராக இருந்தார். திருச்சூர் குன்னம்குளத்திற்கு அருகிலுள்ள கொங்குனூரில் இவர் வசித்த இடம் மாவட்டத்தைச் சேர்ந்த மலையாள எழுத்தாளர்களின் மையமாக இருந்தது.

இறப்பு
------

கல்லீரல் மற்றும் சிறுநீரக பிரச்சனைகளுக்கு சிகிச்சை பெற்று வந்த இவர்Ï 2007 அக்டோபர் 10 அன்று தனது 76 வயதில் திருச்சூரில் ஜீபிலி மிஷன் மருத்துவமனையில் காலமானார். இவருக்கு மனைவியும் மூன்று குழந்தைகளும் உள்ளனர்.

எழுத்தாளர்
----------

ஶ்ரீராமனின் கதைகள் புத்திசாலித்தனமாகச் சொல்லப்பட்டு மனிதநேயத்தால் ஈர்க்கப்பட்டன. ஒரு வழக்கறிஞராகவும் , அரசாங்க அதிகாரியாகவும் இருந்த இவரது அனுபவம் இவருக்கு ஒரு கற்பனையான பணியை உருவாக்க உதவியது. இவர் பணக்கார மற்றும் மாறுபட்ட உருவங்கள் மற்றும் பொருள் மூலங்களை ஈர்த்தார். இவரது படைப்புகளில் புதுமா இலத்தாவருடே நகரம், சிதம்பரம்,க்ஷிரஸ்யதாரா, தீர்த்தக்கவாடி, துக்கியாருதே துக்கம், என்டோசி வலியம்மா ஆகியவை அடங்கும். பின்னர் இவரது சிறுகதைகள் மோக்ஷார்த்தம் ஒரு தொகுப்பு வெளியிடப்பட்டது. இந்த புத்தகத்தில் உள்ள 13 கதைகள் புனித யாத்திரை இடங்களில் நடக்கும் வாழ்க்கையைச் சுற்றி வருகின்றன.

இவரது கதைகள் ஆங்கிலம் மற்றும் ஜெர்மன் மொழிகளிலும், இந்தி, வங்காளம், தமிழ், கன்னடம், தெலுங்கு, மராத்தி மற்றும் ஒரியா உள்ளிட்ட பல இந்திய மொழிகளிலும் மொழிபெயர்க்கப்பட்டன. இவரது கதைகளின் காட்சித் தரம் திரைப்படத் தயாரிப்பாளர்களை ஈர்த்தது. வஸ்துஹாரா, சிதம்பரம் ( ஜி. அரவிந்தன் ), புருஷார்த்தம் (கே. ஆர். மோகனன்) மற்றும் பொந்தன் மாதா ( டி. வி. சந்திரன்) ஆகிய படைப்புகள் இவரது கதைகளை அடிப்படையாகக் கொண்டவை.

மேற்கோள்கள்
-----------

1. ↑  "Writer C.V. Sreeraman felicitated". *தி இந்து*. 5 December 2005. . 
[*தொடர்பிழந்த இணைப்பு*]
2. ↑  "Writer C.V. Sreeraman felicitated". *தி இந்து*. 5 December 2005. . 
[*தொடர்பிழந்த இணைப்பு*]
3. 1 2 3 4  "Writer C.V. Sreeraman dead". *தி இந்து*. 11 October 2007. .
4. ↑  "Malayalam writer C V Sreeraman dead". Rediff.com. 10 October 2007. .
**சி. வேலுசுவாமி** (பி: 1927, இறப்பு: மே 24 2008) மலேசியாவில் மூத்த எழுத்தாளர்களுள் ஒருவராவார். சந்திரன், கவிதைப்பித்தன், குமரன், சரவணபவன் எனும் புனைப்பெயர்களில் எழுதிவரும் இவர் அச்சு வசதியும் ஊடக வளர்ச்சியும் மிக அரிதாக இருந்த தொடக்க காலத்திலேயே உண்மையான தமிழ் மொழி பண்பாட்டு அர்ப்பணிப்பு உணர்வுடன் தமிழ் வளர்ச்சிக்கு வித்திட்ட முன்னோடியுமாவார். மேலும் இவர் ஒரு ஆசிரியருமாவார். மேலும் இவர் 1962ல் துணைத் தலைமை ஆசிரியராகவும் நியமிக்கப்பட்டார். இவர் தமது இலக்கிய, சமயப் பணிகளுக்காகப் பல்வேறு பரிசுகளும், விருதுகளும் பெற்றுள்ளார்.

எழுத்துத் துறை ஈடுபாடு
----------------------

1948 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். சிறுகதைகள், கட்டுரைகள், கவிதைகள், நாடகங்கள், நடிப்பு பயிற்சிகள், பாடல்கள் ஆகியவற்றை எழுதியும் நடித்தும் பாடியுமுள்ளார். மேலும் மொழிபெயர்ப்புகளையும் திருக்குறள் பாக்களை மலாய் மொழியில் மொழிபெயர்ப்பு செய்தும் வெளியிட்டுள்ளார். இவரின் ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
நூல்கள்

* 'செந்தமிழ் வாசகம்'
* 'நற்றமிழ் துணைவன்'
* 1967இல் மலேசியத்தமிழ் எழுத்தாளர்கள் விவர நூல் (225 மலேசியத் தமிழ் எழுத்தாளர்களின் பெயர், முகவரி போன்ற விவரப்பட்டியல் அடங்கிய இது மலேசியாவில் வெளி வந்த முதல் தமிழ் எழுத்தாளர் தொகுப்பு நூல்).
* இந்து மத விளக்க நூல்கள்,
* தமிழ் மொழி கற்பிக்கும் நூல்கள் -
* தமிழ்-மலாய்-ஆங்கிலம்'அகராதி
* 'மலாய்-தமிழ்', 'தமிழ்-மலாய்' தமிழ் அகராதிகள்
* 'முப்பது நாட்களில் மலாய்'
* 'கவிதைப்பித்தன் கவிதைகள்'
* 'தேனீயைப்பார்'
* 'பாட்டுப்பாடலாம்'
* 'அருள்புரிவாய்'
* சிறுகதைத் திறனாய்வுச் சிந்தனைகள்(1999)
* புதையல்,
* மறவேன் உன்னை'

பரிசில்களும், விருதுகளும்
-------------------------

* 'தொண்டர்மாமணி' - மலேசிய இந்து சங்கத்தின்
* 'சங்கபூஷன்' விருது
* தமிழ் எழுத்தாளர் சங்க விருது (1988)
* மலேசிய அரசாங்கத்தின் பி.பி.என். விருது

உசாத்துணை
---------

* தமிழ் எழுத்துலகம் தளத்தில் சி. வேலுசுவாமி பக்கம் பரணிடப்பட்டது 2016-03-04 at the வந்தவழி இயந்திரம்
**ஜெயம்மா பண்டாரி** (பிறப்பு: 1978) இந்தியாவைச் சேர்ந்த இவர் முன்னர் பாலியல் தொழிலாளியாக இருந்து சமூக சேவையாளராக மாறினார். 2018 ஆம் ஆண்டில் இவருக்கு" நாரி சக்தி புரஸ்கார்" என்ற கௌரவம் வழங்கப்பட்டது. 2011 ஆம் ஆண்டில் இவர் பாலியல் தொழிலாளர்கள் மற்றும் அவர்களின் குழந்தைகளை ஆதரிக்கும் ஒரு அமைப்பை நிறுவினார்.

வாழ்க்கை
--------

பண்டாரி சுமார் 1978 இல் ஆந்திராவின் நல்கொண்டாவில் பிறந்தார். இவர் தனது மூன்று வயதிலேயே தனது பெற்றோரை இழந்து அனாதையாகிவிட்டார்.  இவரது மாமா இவருக்கு பாதுகாவலரானார். இவருக்கு பதினான்கு வயதில் இருந்தபோது ஏற்கனவே திருமணமான இவருடைய மாமா இவரைத் திருமணம் செய்து கொள்ள முயன்றார். .

மதுபானத்தில் நாட்டமுள்ள இவரது கணவர் இவரை பாலியல் தொழிலாளியாகுமாறு இவரை வற்புறுத்தினார்.

அமைப்பு
-------

இவர், ஜெயா சிங் தாமஸ் என்பவரின் உதவியுடன் 2001 ஆம் ஆண்டில் ஐதராபாத்தில் "சைதன்யா மகிலா மண்டலி" என்ற அமைப்பை நிறுவினார்.  தங்கள் தொழிலில் இருந்து தப்பிக்க விரும்பும் பாலியல் தொழிலாளர்களுக்கு இந்த அமைப்பு ஆதரவை வழங்குகிறது. அவர்களுக்கு உதவி செய்வதோடு மட்டுமல்லாமல் அவர்களது பெண்குழந்தைகள் அவர்களது பெற்றோரை பின்தொடர்வதிலிருந்தைத் தவிர்க்கும் வகையில் இந்த அமைப்பு அக்கறையும் செலுத்துகிறது.  இதுபோல சுமார் 3,500 குழந்தைகள் மீட்கப்பட்டுள்ளனர். ஆயிரம் பெண்கள் புதிய வேலையைக் கண்டறிந்துள்ளனர். இவரது அமைப்பால் குழந்தைகள் அரசு பள்ளிகளில் சேர்க்கப்பட்ட பிறகு தொடர்ந்து பின்பற்றப்படுகிறார்கள்.

விருதுகள்
---------

பெங்களூரைத் தளமாகக் கொண்டு இயங்கிவரும் அரசுசாரா மனித உரிமை நிறுவனமான "விஜில் இந்தியா இயக்கம்" இவருக்கு 2014இல் எம்.ஏ. தாமஸ் தேசிய மனித உரிமைகள் விருதை வழங்கியது.  இந்திய தொழில்துறை கூட்டமைப்பு 2017 ஆம் ஆண்டில் மூன்று பெண்கள் முன்மாதிரி விருதுகளில் ஒன்றை இவருக்கு வழங்கியது. மற்ற விருதுகள் தொழிலதிபர் கமல் கும்பர் மற்றும் மேற்கு வங்கத்தின் மோனிகா மஜும்தார் ஆகியோருக்கு வழங்கப்பட்டது. இந்த விருதுகளை இந்திய தொழில்துறை கூட்டமைப்பின் தலைவர்கள் நௌசாத் ஃபோர்ப்ஸ் மற்றும் ஷோபனா காமினேனி ஆகியோருடன் அப்போதைய இந்தியக் குடியரசுத் தலைவர் பிரணாப் முகர்ஜி அவர்கள் வழங்கினார்.  2018 மார்ச் 8 ஆம் தேதி (அனைத்துலக பெண்கள் நாள்) இவருக்கு "நாரி சக்தி புரஸ்கார்" கௌரவம் வழங்கப்பட்டது.  புதுடில்லியில் உள்ள குடியரசுத் தலைவர் இல்லம் குடியரசுத் தலைவர் ராம் நாத் கோவிந்த் வழங்கினார். இந்த நிகழ்ச்சியில் இந்தியப் பிரதமர் நரேந்திர மோதியும் கலந்து கொண்டார். அந்த ஆண்டில் முப்பத்தொன்பது பேர் அல்லது அமைப்புகள் இவ்வாறு கௌரவிக்கப்பட்டன. அவர்கள் விருதுடன் சேர்த்து இந்திய ரூபாய் 100,000 பரிசு பெற்றனர்.

மேற்கோள்கள்
-----------

1. 1 2 3  Somasekhar, M. "An award for a woman extraordinaire". *@businessline* (ஆங்கிலம்). 2021-01-10 அன்று பார்க்கப்பட்டது.
2. ↑  Gupta, Poorvi (2017-08-21). "This woman works to better lives of sex workers in prostitution". *SheThePeople TV* (ஆங்கிலம்). 2021-01-10 அன்று பார்க்கப்பட்டது.
3. ↑  "Jayamma Bandari - a warrior of dignity". *World Pulse* (ஆங்கிலம்). 2012-07-18. 2021-01-10 அன்று பார்க்கப்பட்டது.
4. 1 2  vigilindia. "Smt. Bandari Jayamma received M A Thomas National Human Rights Award 2014". *Vigil India Movement*. 2021-01-10 அன்று பார்க்கப்பட்டது.
5. ↑  "Nari Shakti Puraskar - Gallery". *narishaktipuraskar.wcd.gov.in*. 2021-01-08 அன்று பார்க்கப்பட்டது.
6. ↑  "International Women's Day: President Kovind honours 39 achievers with 'Nari Shakti Puraskar'". *The New Indian Express*. 2021-01-13 அன்று பார்க்கப்பட்டது.
**ஜெயராஜ்** என்பவர் தமிழக ஓவியர்களுள் ஒருவர். இவர் 400க்கும் மேற்பட்ட எழுத்தாளர்களின் படைப்புகளுக்கு ஓவியங்களை வரைந்துள்ளார். அட்டைப்பட ஓவியங்கள், படைப்புகளுக்கான ஓவியங்கள், சித்திரக்கதை போன்ற துறைகளிலும், திரைப்படங்களுக்கு ஆடை வடிவமைப்பாளராகவும் பணியாற்றியுள்ளார். சிற்பி என்ற கையெழுத்துப் பத்திரிக்கையை நண்பர்களுடன் சேர்ந்து நடத்தியுள்ளார்.

ஓவியச் சக்ரவர்த்தி, ஓவியச் செம்மல் ஆகிய பட்டங்களைப் பெற்றுள்ளார். இவர் வரைந்த ஓவியங்கள் ஒரு கட்டத்தில் 47 பத்திரிக்கைகளில் வந்துள்ளன.

வாழ்க்கை வரலாறு
---------------

அமெரிக்கன் கல்லூரியில் படித்தார். கல்லூரியில் படிக்கும் பொழுதே அவருடைய ஓவியங்கள் வருட இதழ்களில் வெளிவந்துள்ளன. ஜெயராஜ் 1962 இல் ரெஜினா என்பவரைத் திருமணம் செய்து கொண்டார். இத்தம்பதிகளுக்கு ஹில்டா, டிஸ்னி என குழந்தைகள் உள்ளனர்.

படைப்புகள்
----------

இவரது கோட்டோவியம் 1958 அக்டோபர் 10 இல் குமுதத்தில் வெளியானது.

தமிழ்நாடு பாட நூல்கள், ஓரியண்ட் லாங்மென், ஆக்ஸ்ஃபோர்டு யூனிவர்சிட்டி, அறிவொளி இயக்கம், குடும்பக் கட்டுப்பாடு, எய்ட்ஸ் விழிப்பணர்வு, சாம்பா பப்ளிகேஷன்ஸ் பாட நூல்கள், ஒய்.ஆர்.ஜி.கேர் போன்றவற்றிக்கு ஓவியங்களை வரைந்துள்ளார். அகிலன், லட்சுமி, கவிஞர் கண்ணதாசன், கலைஞர் கருணாநிதி, சுஜாதா, சிவசங்கரி, புஷ்பா தங்கதுரை, இந்துமதி, சுபா, பட்டுக்கோட்டை பிரபாகர், ராஜேந்திரகுமார் போன்ற எழுத்தாளர்களின் படைப்புகளுக்கு ஓவியங்கள் வரைந்துள்ளார்.

குழந்தைகளுக்கான ஆக்ஸ்போர்ட் அகராதிக்கு ஓவியம் வரைந்து தந்துள்ளார். எழுத்தாளர் சுஜாதாவின் கதையில் நடுவானம் என்ற சித்திரக்கதை வரைந்துள்ளார்.

திரைத்துறை
----------

இவர் தமிழ்த் திரைப்படங்களில் துறையில் ஆடை வடிவமைப்பாளராக பணியாற்றியுள்ளார்.

* நெஞ்சத்தை கிள்ளாதே (1980)
* ஜானி

விருதுகள்
---------

* கலைஞரின் முரசொலி அறக்கட்டளை பொற்கிழி தந்துள்ளது.
* ஓவியச் சக்கரவர்த்தி பட்டம் - தூத்துக்குடி.
* மலேசியாவில் தூரிகை மன்னன் பட்டம்
* விஜிபி விருது, வாஷிங்டன் டி.சி.யில் ஓவியச் செம்மல் பட்டம்
* சீதாப்பாட்டி- அப்புசாமி அறக்கட்டளை விருது

இவற்றையும் காண்க
----------------

* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

ஆதாரங்கள்
---------

1. ↑  நாம்தான், நாம் இருக்கும் இடம்தான் கடவுள்!’’ - ஓவியர் ஜெயராஜ் விகடன்
2. ↑  ஜெ 60 - நா.கதிர்வேலன்- குங்குமம் - 30 நவம்பர் 2018
3. ↑  ஓவியர் ஜெயராஜ் நேர்காணல் - அரவிந்த் சுவாமிநாதன். தென்றல் இதழ் - செப்டம்பர் 2011

வெளி இணைப்புகள்
---------------

* இமையம் தொலைகாட்சியில் ஓவியர் ஜெயராஜின் பேட்டி
* பேசும் தலைமை - நியூஸ் 7